དེ་བཞིན་ནང་ཆོས་དེ་ངོ་མ་ཚན་རིག་པར་འགྱུར་འདོད་ན།སངས་རྒྱས་དང་།ཁོང་གི་ལོ་རྒྱུས།དེ་བཞིན་ཁོང་གི་རྗེས་བྲང་བླ་མ་དང་ཆོས་འདོན་མཁན་ཚོའི་བསམ་བློའི་གནས་སྟངས།སེམས་ཁམས་ཀྱི་གནས་སྟངས།དམིགས་ཡུལ།ཁོར་ཡུགདེ་བཞིན་སྤྱོད་པ་སོགས་ལ་དད་པ་དང་དག་སྣང་རྒྱང་དུ་བསྲིངས་ནས།དྭོགས་པ་དང་།སྐྱོན་འཚོལ།མཐའ་དཔྱོད།རིགས་པ།ཚོད་ལྟ།རིགས་བགྲེ་སོགས་རྣམ་དཔྱོད་ས་ཡ་མང་པོར་བརྟེན་ནས་བརྟག་དཔྱད་བྱེད་པའི་བསམ་བློའི་རང་དབང་གི་་ཁོར་ཡུག་བསྐྲུན་དགོས།དེ་སུས་བྱེད་ཐུབ་བམ།ཐུབ་ཀྱི་མ་རེད།རྒྱུ་མཚན་ནི་ང་ཚོ་ཚན་རིག་པ་མ་རེད།ང་ཚོ་ནི་ད་དུང་ནང་ཆོས་འཛམ་གླིང་ལ་སྤེལ་འདོད་པའི་ཆོས་པ་འབའ་ཞིག་རེད།